## Pravilnik o standardima i normativima prava na zdravstvenu zaštitu iz obveznog zdravstvenog osiguranja

### NN 142/2006 (28.12.2006.), Pravilnik o standardima i normativima prava na zdravstvenu zaštitu iz obveznog zdravstvenog osiguranja

# HRVATSKI ZAVOD ZA ZDRAVSTVENO OSIGURANJE

**3233**

Na osnovi članka 19. Zakona o obveznom zdravstvenom osiguranju (»Narodne novine«
broj 85/06., 105/06. i 118/06.) i članka 19. Statuta Hrvatskog zavoda za
zdravstveno osiguranje (»Narodne novine« broj 16/02., 24/02. i 58/03.) Upravno
vijeće Hrvatskog zavoda za zdravstveno osiguranje na 40. sjednici održanoj 20.
prosinca 2006. godine uz suglasnost ministra nadležnog za zdravstvo, a prema
prethodno pribavljenom mišljenju nadležnih komora donijelo je

## PRAVILNIK

### O STANDARDIMA I NORMATIVIMA PRAVA NA ZDRAVSTVENU ZAŠTITU IZ OBVEZNOGA ZDRAVSTVENOG OSIGURANJA

I. OPĆE ODREDBE

Članak 1.

Ovim Pravilnikom u skladu sa Zakonom o obveznom zdravstvenom osiguranju (u
daljnjem tekstu: Zakon), Zakonom o zdravstvenoj zaštiti i općim aktima Hrvatskog
zavoda za zdravstveno osiguranje (u daljnjem tekstu: Zavod) utvrđuju se
standardi i normativi prava na zdravstvenu zaštitu koji se osiguranim osobama
Zavoda (u daljnjem tekstu: osigurane osobe) osiguravaju u okviru prava na
zdravstvenu zaštitu iz obveznoga zdravstvenog osiguranja.
Prava na zdravstvenu zaštitu iz obveznoga zdravstvenog osiguranja iz stavka 1.
ovog članka obuhvaćaju pravo na: primarnu zdravstvenu zaštitu, specijalističko-konzilijarnu
zdravstvenu zaštitu, bolničku zdravstvenu zaštitu s odgovarajućom medicinskom
rehabilitacijom, lijekove utvrđene osnovnom i dopunskom listom lijekova Zavoda,
stomatološko-protetsku pomoć i stomatološko-protetske nadomjestke, pravo na
korištenje ortopedskih i drugih pomagala i pravo na zdravstvenu zaštitu u
inozemstvu.
Zdravstvena zaštita iz stavka 2. ovog članka osigurava se provedbom mjera
zdravstvene zaštite iz obveznoga zdravstvenog osiguranja utvrđenih Planom i
programom mjera zdravstvene zaštite iz obveznoga zdravstvenog osiguranja.

II. ZDRAVSTVENI STANDARD

Članak 2.

Standardi i normativi prava na zdravstvenu zaštitu iz obveznoga zdravstvenog
osiguranja utvrđeni ovim Pravilnikom i drugim općim aktima Zavoda čine standard
prava na zdravstvenu zaštitu iz obveznoga zdravstvenog osiguranja u Republici
Hrvatskoj (u daljnjem tekstu: standard), koji se pod jednakim uvjetima osigurava
svim osiguranim osobama Zavoda prema vrsti i opsegu prava na zdravstvenu zaštitu
iz obveznoga zdravstvenog osiguranja utvrđenih člankom 14., 15. i 16. Zakona.
Standard je uvjetovan demografskom strukturom, epidemiološkim pokazateljima,
zdravstvenim potrebama osiguranih osoba, raspoloživim zdravstvenim kapacitetima
i osiguranim financijskim sredstvima.

*1. Prava na zdravstvenu zaštitu iz obveznoga zdravstvenog osiguranja*
Članak 3.

U okviru standarda, osiguranim osobama Zavoda osigurava se pravo na zdravstvenu
zaštitu iz članka 1. stavka 2. ovog Pravilnika u opsegu utvrđenom odredbama
članka 15. i 16. Zakona.
U okviru prava na zdravstvenu zaštitu iz obveznoga zdravstvenog osiguranja
osiguranoj osobi se u cijelosti osigurava pravo na lijekove utvrđene Odlukom o
utvrđivanju Osnovne liste lijekova Hrvatskog zavoda za zdravstveno osiguranje (u
daljnjem tekstu: Osnovna lista lijekova).
Osiguranoj osobi u skladu s člankom 16. stavkom 4. Zakona Zavod plaća lijekove
utvrđene Odlukom o utvrđivanju Dopunske liste lijekova Hrvatskog zavoda za
zdravstveno osiguranje (u daljnjem tekstu: Dopunska lista lijekova) za koje
ispunjava propisane medicinske indikacije, ako su joj propisani na recept u
primarnoj zdravstvenoj zaštititi, odnosno ako su joj primijenjeni u liječenju na
razini primarne, sekundarne i tercijarne zdravstvene djelatnosti, odnosno na
razini zdravstvenih zavoda, ali do visine cijene ekvivalentnog lijeka s Osnovne
liste lijekova.
Korištenje lijekova s Dopunske liste lijekova izbor je osigurane osobe, te joj
se potonji mogu propisati na recept, odnosno primijeniti u liječenju samo uz
njezin pristanak, a osigurana osoba mora biti upoznata o obvezi plaćanja razlike
cijene u odnosu na cijenu ekvivalentnog lijeka utvrđenog Osnovnom listom
lijekova.
Pravo na ortopedska i druga pomagala osiguranim osobama Zavoda se osigurava u
skladu s člankom 17. stavkom 3. Zakona uz uvjet i na način utvrđen Pravilnikom o
uvjetima i načinu ostvarivanja prava na ortopedska i druga pomagala (u daljnjem
tekstu: Pravilnik o ortopedskim i drugim pomagalima), a u opsegu utvrđenom
člankom 15. stavkom 2 točkom 2., 3. i 5. Zakona.
Pravo na zdravstvenu zaštitu u inozemstvu u skladu s člankom 18. stavkom 3.
Zakona osigurana osoba ostvaruje pod uvjetima i na način utvrđen Pravilnikom o
pravima, uvjetima i načinu korištenja zdravstvene zaštite u inozemstvu, a u
opsegu utvrđenom člankom 15. stavkom 2. točkom 2. Zakona.

*2. Novčana vrijednost standarda*
Članak 4.

Novčana vrijednost standarda utvrđuje se u ukupnom godišnjem iznosu za pojedino
pravo na zdravstvenu zaštitu iz obveznoga zdravstvenog osiguranja na način i u
visini utvrđenoj Zakonom, Zakonom o zdravstvenoj zaštiti, posebnim propisima i
općim aktima Zavoda, a raspoređuje se na osnovi Državnog proračuna Republike
Hrvatske za tekuću kalendarsku godinu.
Zdravstvena zaštita iz stavka 1. ovog članka raspoređuje se za 2007. godinu kako
slijedi:

|  |  |  |
| --- | --- | --- |
| Red. Broj | VRSTA PRAVA | Ukupni iznos za pojedino pravo u kn |
|  | **I. PRAVO NA ZDRAVSTVENU ZAŠTITU** |  |
| **1.** | **Primarna razina zdravstvene zaštite** |  |
| 1.1. | Primarna zdravstvena zaštita | 2.826.300.000 |
| 1.2. | Pravo na korištenje lijekova na recept | 2.296.500.000 |
| 1.3. | Cjepiva | 75.000.000 |
| **2.** | **Sekundarna i tercijarna razina zdravstvene zaštite** |  |
| 2.1. | Specijalističko-konzilijarna zdravstvena zaštita – izvanbolnička i stacionari u domu zdravlja | 575.000.000 |
| 2.2. | Bolnička i specijalističko-konzilijarna zdravstvena zaštita u bolničkim zdravstvenim ustanovama | 7.287.284.000 |
| 2.2.1. | Umjetne pužnice | 2.000.000 |
| 2.2.2. | Posebno skupi lijekovi | 200.000.000 |
| 2.2.3. | Transplantacije u bolnicama | 45.000.000 |
| 2.2.4. | Eksplantacije u bolnicama | 2.500.000 |
| 2.2.5. | Intervencijska kardiologija | 9.000.000 |
| 2.2.6. | Intervencijska neurologija | 2.000.000 |
| 2.3. | Posebni programi na tercijarnoj razini | 27.672.000 |
| **3.** | **Rano otkrivanje zloćudnih bolesti** | **20.000.000** |
| **4.** | **Pravo na ortopedska i druga pomagala** | **430.000.000** |
| **5.** | **Zdravstvena zaštita u inozemstvu** | **15.000.000** |
| **6.** | **Ostali troškovi zdravstvene zaštite** | **27.000.000** |
|  | **UKUPNA ZDRAVSTVENA ZAŠTITA** | **13.840.256.000** |

III. STANDARDI I NORMATIVI ZDRAVSTVENE ZAŠTITE

Članak 5.

Utvrđeni standard prava na zdravstvenu zaštitu iz obveznoga zdravstvenog
osiguranja Zavod osiguranim osobama osigurava putem ugovornih zdravstvenih
ustanova i ugovornih zdravstvenih radnika privatne prakse uključenih u Osnovnu
mrežu zdravstvene djelatnosti (u daljnjem tekstu: mreža) te putem ugovornih
subjekata s kojima je Zavod sklopio ugovor za isporuku ortopedskih i drugih
pomagala kao i drugih ugovornih provoditelja zdravstvene zaštite u skladu sa
Zakonom, Zakonom o zdravstvenoj zaštiti, drugim propisima i općim aktima Zavoda.

Članak 6.

Zdravstvena zaštita provodi se po djelatnostima na primarnoj, sekundarnoj i
tercijarnoj razini, te na razini zdravstvenih zavoda.

*1. Zdravstvena zaštita na primarnoj razini*
Članak 7.

Zdravstvenu zaštitu u djelatnostima na primarnoj razini u smislu ovog Pravilnika
provode domovi zdravlja i zdravstveni radnici privatne prakse, ljekarne,
zdravstvene ustanove za hitnu medicinsku pomoć, Hrvatski zavod za javno
zdravstvo, županijski zavodi za javno zdravstvo i Zavod za javno zdravstvo Grada
Zagreba, zdravstvene ustanove i privatne prakse za zdravstvenu njegu bolesnika i
medicinsko-biokemijski laboratoriji u mreži kao i drugi ugovorni provoditelji
zdravstvene zaštite u skladu sa Zakonom, Zakonom o zdravstvenoj zaštiti, drugim
propisima i općim aktima Zavoda.

Članak 8.

Zdravstvena zaštita na primarnoj razini obuhvaća djelatnost:
1. opće/obiteljske medicine
2. zdravstvene zaštite predškolske djece
3. zdravstvene zaštite žena
4. patronažne zdravstvene zaštite
5. zdravstvene njege
6. stomatološke zdravstvene zaštite (polivalentne)
7. higijensko-epidemiološke zdravstvene zaštite
8. preventivno-odgojnih mjera za zdravstvenu zaštitu školske djece i studenata
9. laboratorijske dijagnostike
10. ljekarništva
11. hitne medicinske pomoći.

Članak 9.

Za provođenje zdravstvene zaštite na primarnoj razini utvrđuju se:
– kadrovski normativi
– standardni broj osiguranih osoba, odnosno stanovnika po timu
– dobna struktura osiguranih osoba po timu u djelatnosti opće/obiteljske
medicine i stomatološke zdravstvene zaštite (polivalentne)
– postupci i usluge za laboratorijsku dijagnostiku na primarnoj razini iz Odluke
o utvrđivanju popisa dijagnostičkih i terapijskih postupaka u zdravstvenim
djelatnostima – vremenski i kadrovski normativi (u daljnjem tekstu: Popis
postupaka)
– postupci i usluge za djelatnost stomatološke zdravstvene zaštite
(polivalentne) iz Popisa postupaka i Pravilnika o ortopedskim i drugim
pomagalima
– standardni broj tiskanica recepata i uputnica po osiguranoj osobi i
djelatnosti i potreban broj naloga za sanitetski prijevoz.
Zdravstvena zaštita iz stavka 1. ovog članka provodi se tijekom punoga radnog
vremena utvrđenog u skladu s odredbama Zakona o zdravstvenoj zaštiti i
Pravilnika o radnom vremenu u zdravstvenim ustanovama koje imaju sklopljen
ugovor o provođenju zdravstvene zaštite sa Zavodom.

Članak 10.

Kadrovski normativi u zdravstvenim djelatnostima na primarnoj razini, standarni
broj osiguranih osoba, odnosno stanovnika po timu kao i oblik provođenja hitne
medicinske pomoći, utvrđeni su kako slijedi:

|  |  |  |  |
| --- | --- | --- | --- |
| **Red.  broj** | **Vrsta zdravstvene djelatnosti** | **Kadrovski normativ tima/oblik  provođenja HMP-a** | **Stand.br.osigur.  osoba/stanovnika** |
| 0 | 1 | 2 | 3 |
| 1. | Opća/obiteljska medicina | 1 spec. opće medicine |  |
|  |  | ili doktor medicine | 1.700 |
|  |  | 1 med. sestra/med. tehničar |  |
| 2. | Zdravstvena zaštita | 1 spec. pedijatar | 1.000\* |
|  | predškolske djece | 1 med. sestra/med. tehničar |  |
| 3. | Zdravstvena zaštita žena | 1 spec. ginekolog | 6.000\*\* |
|  |  | 1 med. sestra/med. tehničar/ primalja |  |
| 4. | Patronažna zdravstvena zaštita | 1 viša med. sestra/viši med. tehničar | 5.100\*\*\* |
| 5. | Zdravstvena njega | 1 med. sestra/med. tehničar | 3.500 |
|  |  | općeg smjera |  |
| 6. | Stomatološka zdravstvena zaštita  (polivalentna) | 1 doktor stomatolog  1 med. sestra/med. tehničar/ zdrav. radnik SSS/ stomatološki asistent | 2.200 |
| 7. | Higijensko-epidemiološka  zdravstvena zaštita | 1 spec. epidemiologije/javnog zdravstva  1 viši zdrav. tehničar ili sanitarni inženjer  1 med. tehničar ili sanitarni tehničar | 40.000\*\*\* |
| 8. | Preventivno-odgojne mjere za | 1 spec. školske medicine | 5.000 |
|  | zdravstvenu zaštitu školske djece i studenata | 1 viša med. sestra/viši med. tehničar |  |
|  |  |  |  |
| 9. | Laboratorijska dijagnostika | 1 spec. medicinske biokemije |  |
|  |  | ili dipl. ing. med. biokemije | 40.800\*\*\*\* |
|  |  | 1 ing. med. laboratorijske dijagnostike |  |
|  |  | 6 laboratorijskih tehničara |  |
|  |  | Kadrovski normativ tima za laboratorijsku dijagnostiku kojem gravitira manji broj osiguranih osoba od standardnog broja osiguranih osoba (40.800): |  |
| 9.1 | Laboratorijska dijagnostika | 1 spec. medicinske biokemije ili dipl. ing. med. biokemije  1 ing. med. laboratorijske dijagnostike  6 laboratorijskih tehničara | od 35.000 do 40.800 |
| 9.2 | Laboratorijska dijagnostika | 1 spec. medicinske biokemije ili dipl. ing. med. biokemije  1 ing. med. laboratorijske dijagnostike  4 laboratorijska tehničara | od 30.000 do 35.000 |
| 9.3 | Laboratorijska dijagnostika | 1 spec. medicinske biokemije ili dipl. ing. med. biokemije  1 ing. med. laboratorijske dijagnostike  3 laboratorijska tehničara | od 25.000 do 30.000 |
| 9.4 | Laboratorijska dijagnostika | 1 spec. medicinske biokemije ili dipl. ing. med. biokemije  0,6 ing. med. laboratorijske dijagnostike  3 laboratorijska tehničara | od 20.000 do 25.000 |
| 9.5. | Laboratorijska dijagnostika | 1 spec. medicinske biokemije ili dipl. ing. med. biokemije  0,5 ing. med. laboratorijske dijagnostike  2 laboratorijska tehničara | od 18.000 do 20.000 |
| 9.6. | Laboratorijska dijagnostika | 1 spec. medicinske biokemije ili dipl. ing. med. biokemije  1 laboratorijski tehničar | do 18.000 |
| 10. | Ljekarništvo1 | 1 mr. farmacije | 5.000\*\*\* |
|  |  | 0,5 farm. tehničar |  |
| 11. | Hitna medicinska pomoć |  |  |
| 11.1. | Hitna medicinska pomoć | 1 standardni tim dežurstva ili pripravnosti  2 standardna tima SP | do 15.000 |
| 11.2. | Hitna medicinska pomoć | 1 standardni tim dežurstva  1 standardni tim pripravnosti ili 2 standardna tima pri-  pravnosti  2 standardna tima SP | od 15.000 do 25.000 |
| 11.3. | Hitna medicinska pomoć | 1 standardni tim dežurstva  2 standardna tima pripravnosti ili 2 standardna tima dežurstva  3 standardna tima SP | od 25.000 do 35.000 |
| 11.4. | Hitna medicinska pomoć | 5 standardnih timova HMP  3 standardna tima SP  5 standardnih timova PDJ | od 35.000 do 60.000 |
| 11.5. | Hitna medicinska pomoć | Od 60.000 na svakih daljnjih 20.000 stanovnika dodaje se 1 standardni tim HMP.  Na svakih daljnjih 60.000 stanovnika dodaje se 1 standardni tim sanitetskog prijevoza.  Na svakih daljnjih 100.000 stanovnika dodaje se 1 standardni tim PDJ. | |
| 11.6. | Hitna medicinska pomoć  (organizirana prema Pravilniku o uvjetima, organizaciji i načinu rada izvanbolničke hitne medicinske pomoći NN 146/03.) |  |  |
| 11.6.1. | Hitna medicinska pomoć sa sanitetskim prijevozom | 5 standardnih timova HMP  3 standardna tima SP  1, 2 standardna tima PDJ | 35.000 |
| 12. | Dežurstvo u stomatološkoj zdravstvenoj zaštiti (polivalentnoj) | 1 dr. stom 1 med. sestra/med. tehničar/zdravstveni radnik SSS/stomatološki asistent | u regionalnim centrima Osijek, Split, Rijeka 1 tim na jedan punkt, Grad Zagreb 3 tima na tri punkta |
| 13. | Dežurstvo u ljekarničkoj djelatnosti | 1 magistar farmacije | županije do 100.000 stanovnika 1 tim na jednom punktu  županije s više od 100.000 stanovnika 1 tim na jednom punktu za svakih daljnjih 150.000 stanovnika |
| 14. | Posebno dežurstvo u djelatnosti opće/obiteljske medicine/zdravstvene zaštite predškolske djece2 | 1 dr. med./ 1 med. sestra/med. tehničar | 60.000\*\*\*\*\* |

1 kadrovski normativ se odnosi na 40 satno tjedno radno
vrijeme
2 županija/Grad Zagreb utvrđuje potrebu za ustrojavanjem posebnog dežurstva,
lokaciju punkta te vrstu djelatnosti (opća/obiteljska medicina, zdravstvena
zaštita predškolske djece) koja će se obavljati posebnim dežurstvom
\* odnosi se na osigurane osobe-djecu od 0 do 7 godina
\*\* odnosi se na osigurane osobe-žene starije od 15 godina
\*\*\* odnosi se na broj stanovnika na području nadležnog doma
zdravlja/organizacijske jedinice županijskog doma zdravlja, odnosno nadležnog
zavoda za javno zdravstvo županije/Grada Zagreba, a za ljekarništvo na broj
stanovnika na području općine/grada
\*\*\*\* odnosi se na broj osiguranih osoba opredijeljenih za ugovorne timove
opće/obiteljske medicine i timove zdravstvene zaštite predškolske djece koji su
prema sjedištu ordinacije najbliži tom laboratoriju, a razmjerno kadrovskom
normativu pojedinog laboratorija.
\*\*\*\*\* odnosi se na osigurane osobe na području županije/Grada Zagreba

Članak 11.

Tim opće/obiteljske medicine koji ima standardni broj osiguranih osoba i dobnu
strukturu u skladu s dobnom strukturom osiguranih osoba Zavoda može za svoje
osigurane osobe prosječno mjesečno ostvariti 670 bodova za zdravstvenu njegu u
kući bolesnika.

Članak 12.

Tim stomatološke zdravstvene zaštite (polivalentne) provodi stomatološku
zdravstvenu zaštitu uključujući stomatološko-protetske postupke i stomatološka
pomagala, te je obvezan iskazati najmanje 20% bodova za izrađena stomatološko-protetska
pomagala mjesečno, što znači da se od ukupnoga mjesečnog broja bodova za tim sa
standardnim brojem osiguranih osoba, a koji iznosi 2592 boda, najmanje 518
bodova mora odnositi na stomatološko-protetske postupke, a 518 bodova na obvezne
preventivne postupke.
Navedeno izvršenje iskazuje se razmjerno broju i dobnoj struk­turi ugovorenih
osiguranih osoba.

Članak 13.

Za područja županija/Grada Zagreba, na kojima je uspostavljen ustroj HMP u
skladu s Pravilnikom o uvjetima, organizaciji i načinu rada izvanbolničke hitne
medicinske pomoći (u daljnjem tekstu: Pravilnik o izvanbolničkoj hitnoj
medicinskoj pomoći), osnova ugovaranja hitne medicinske pomoći je broj
stanovnika na području županije/Grada Zagreba, a prema kadrovskom normativu iz
Pravilnika o izvanbolničkoj hitnoj medicinskoj pomoći i uz primjenu pripadajućeg
koeficijenta izračunatog na osnovi korektivnih faktora.
Korektivni faktor za županije/Grad Zagreb utvrđuje se prema mjerilima kako
slijedi:

**Korektivni faktori na razini županije/Grada Zagreba**

|  |  |  |  |
| --- | --- | --- | --- |
| Broj | Naziv | Raspon jedinica (od-do) | Iznos u % |
| I | Broj stanovnika po km² | 0 – 25 | 1,1 |
| 26 – 50 | 1 |
| 51 – 75 | 0,95 |
| 76 – 100 | 0,9 |
| 101 – 125 | 0,85 |
| 126 – 150 | 0,8 |
| 151 – 175 | 0,75 |
| > 175 | 0,7 |
| II | % suvremenog kolnika | 70 – 75 | 1,1 |
| 76 – 80 | 1,05 |
| 81 – 85 | 1 |
| 86 – 90 | 0,95 |
| 91 – 95 | 0,9 |
| 96 – 100 | 0,85 |
| III | Gustoća cestovne mreže u m/km² | 300 – 400 | 0,95 |
| 401 – 500 | 0,975 |
| 501 – 600 | 1 |
| 601 – 700 | 1,025 |
| 701 – 800 | 1,05 |
| >800 | 1,075 |
| IV | Udaljenost od bolnice u km | < 35 | 0,975 |
| 36 – 45 | 0,995 |
| 46 – 55 | 1,015 |
| 56 – 65 | 1,035 |
| 66 – 75 | 1,055 |
| 76 – 85 | 1,075 |
| 86 – 95 | 1,095 |
| > 95 | 1,115 |
| V | Broj otoka (većih naseljenih) | 0 | 1 |
| 1 | 1,025 |
| 2 | 1,05 |
| 3 | 1,075 |
| 4 | 1,1 |
| 5 | 1,125 |
| 6 | 1,15 |
| >6 | 1,175 |

Članak 14.

Hitna medicinska pomoć organizirana u skladu s odredbama Pravilnika o
izvanbolničkoj hitnoj medicinskoj pomoći ustrojena je u sljedećim
organizacijskim oblicima: tim hitne medicinske pomoći, tim hitnog prijevoza, tim
pripravnosti i prijavno-dojavna jedinica, a s kadrovskim normativom kako
slijedi:
1. Tim hitne medicinske pomoći (HMP):
– 1 liječnik
– dvije medicinske sestre/medicinski tehničari, od kojih je jedan vozač vozila
hitne medicinske pomoći
2. Tim hitnog prijevoza:
– dvije medicinske sestre/medicinski tehničari, od kojih je jedan vozač vozila
hitne medicinske pomoći
3. Tim pripravnosti:
– 1 liječnik
– medicinska sestra/medicinski tehničar, koji obavlja i poslove vozača
4. Prijavno-dojavna jedinica (PDJ):
– 1 liječnik
– medicinska sestra/medicinski tehničar.

Članak 15.

Na području županija gdje nije upostavljen ustroj hitne medicinske pomoći u
skladu s Pravilnikom o izvanbolničkoj hitnoj medicinskoj pomoći, hitna
medicinska pomoć ustrojava se u organizacijskim oblicima i to: standardni tim
hitne medicinske pomoći kao posebna služba radnika u redovnom radnom odnosu,
standardni tim u dežurstvu, standardni tim pripravnosti, standardni tim
sanitetskog prijevoza i standardni tim prijavno-dojavne jedinice, a s kadrovskim
normativom kako slijedi:
1. Standardni tim hitne medicinske pomoći (HMP):
1 – doktor medicine
1 – medicinska sestra/medicinski tehničar
1 – vozač (1 sanitetsko vozilo)
2. Standardni tim u dežurstvu:
1 – doktor medicine
1 – medicinska sestra/medicinski tehničar
1 – vozač (1 sanitetsko vozilo)
3. Standardni tim u pripravnosti:
1 – doktor medicine
1 – vozač (1 sanitetsko vozilo)
4. Standardni tim sanitetskog prijevoza (SP):
2 – vozača (2 sanitetska vozila)
1 – medicinska sestra/medicinski tehničar
5. Standardni tim prijavno-dojavne jedinice (PDJ):
1 – medicinska sestra/medicinski tehničar
Na svakih 250.000 stanovnika služba prijavno-dojavne jedinice popunjava se s 5
doktora medicine.

Članak 16.

U dežurstvu i pripravnosti iz članka 15. ovog Pravilnika sudje­luju svi ugovorni
doktori opće/obiteljske medicine na određenom području kao i ugovorni doktori
stomatologije u regionalnim centrima prema ustrojstvu i rasporedu koji utvrđuje
ravnatelj nadležnog doma zdravlja.
U mjestima koja su više od 20 km udaljena od punkta dežurstva/hitne medicinske
pomoći iznimno se može ustrojiti pripravnost, ako su u djelatnosti
opće/obiteljske medicine ugovorena najmanje 2 tima, uz uvjet da je to i mjesto
stanovanja tih doktora.
Dežurstvo i pripravnost ne mogu biti ustrojeni u istom mjestu.

Članak 17.

Standard postupaka i usluga u laboratorijskoj dijagnostici u primarnoj
zdravstvenoj zaštiti utvrđen je kako slijedi:

|  |  |  |
| --- | --- | --- |
| Redni broj | Šifra | N a z i v |
| 1. | 28101 | K Sedimentacija eritrocita, (Se) |
| 2. | 26391 | S-C-Reaktivni protein |
| 3. | 28010 | K Eritrociti........ (E) |
| 4. | 28301 | K Hemoglobin...... (Hb) |
| 5. | 28801 | K Leukociti...... (L) |
| 6. | 28041 | K Retikulociti......(Rtc) |
| 7. | 28110 | K Hematokrit.......(He) |
| 8. | 28021 | KTrombociti........(Tr) |
| 9. | 28130 | MCV |
| 10. | 28311 | MCH |
| 11. | 28312 | MCHC |
| 12. | 21310 | S,P Glukoza......(GUK) |
| 13. | 23301 | Oralni test opterećenja glukozom.. (o-GTT) ili postprandijalna glukoza |
| 14. | 21020 | S Ukupni proteini |
| 15. | 21120 | S Ureja |
| 16. | 21130 | S Urat |
| 17. | 21141 | S Kreatinin |
| 18. | 21151 | S Bilirubin ukupni |
| 19. | 21402 | S Triacilgliceroli (Trigliceridi) |
| 20. | 21421 | S Kolesterol |
| 21. | 21424 | S HDL – kolesterol |
| 22. | 21427 | S LDL – kolesterol |
| 23. | 24601 | S Aspartat aminotransferaza (AST) |
| 24. | 24610 | S Alanin aminotransferaza (ALT) |
| 25. | 24681 | S gama-Glutamil transferaza (GGT) |
| 26. | 24701 | S,U alfa-Amilaza |
| 27. | 24720 | S Alkalna fosfataza |
| 28. | 28331 | S Ukupni kapacitet vezanja željeza (TIBC) |
| 29. | 28333 | S Slobodni kapacitet vezanja željeza (UIBC) |
| 30. | 28350 | S Željezo (Fe) |
| 31. | 28621 | P Protrombinsko vrijeme (PV) |
| 32. | 21502 | S,P Kalij (Kalijev ion) |
| 33. | 21501 | S,P Natrij (Natrijev ion) |
| 34. | 19141 | Vađenje kapilarne krvi |
| 35. | 19142 | Vađenje venske krvi |
| 36. | 22630 | F Hemoglobin kvalitativno (Okultno krvarenje) |
| 37. | 22125 | U Kompletna pretraga urina (kemijska analiza, sediment, spec. tež.) |
| 38. | 22126 | U Kemijska analiza urina (glukoza, proteini) |
| 39. | 22127 | U Kemijska analiza urina (glukoza, ketoni) |
| 40. | 22540 | U Sediment urina (eritrociti, leukociti, cilindri, bakterije, kristali, paraziti) |

Standardni broj pretraga u laboratorijskoj dijagnostici je
šest pretraga po osiguranoj osobi.
Kompletna krvna slika predstavlja jednu pretragu.

Članak 18.

Standard postupaka i usluga u stomatološkoj zdravstvenoj zaštiti (polivalentnoj)
u primarnoj zdravstvenoj zaštiti utvrđen je kako slijedi:

1*. Osnovna stomatološka zaštita djece do 18 godina

a – palijativna stomatološka zaštita djece do 18 godina*

|  |  |
| --- | --- |
| ŠIFRA | PALIJATIVNA STOMATOLOŠKA ZAŠTITA |
| 00003 | Prvi kratki stomatološki pregled (ili kratki kontrolni pregled) |
| 11601 | Konzultacija stomatologa |
| 45394 | Impregnacija ili zaštita zuba |
| 52304 | Liječenje rane (alveolitis– kompl. post ex) |
| 52360 | Neizravno ili izravno prekrivanje pulpe |
| 52361 | Vitalna amputacija |
| 52371 | Mortalna amputacija mliječnog zuba |
| 52379 | Trajno cementiranje ili skidanje krunice |
| 52401 | Incizija parodontalnog apscesa |
| 52402 | Trepanacija pulpnog kanala |
| 52421 | Konzervativno liječenje teškog nicanja umnjaka |
| 88910 | Površinska anestezija |
| 88911 | Lokalna infiltracijska anestezija odnosno provodna anestezija |
| 88941 | Zaustavljanje krvarenja nakon ekstrakcije zuba |
| 91001 | Propisivanje lijekova na recept ili izdavanje uputnica |
| 93001 | Provizorni ispun iz cementa |
| 93002 | Prva pomoć (provizorij+lijek) |

*b – preventivna stomatološka zaštita djece do 18 godina*

|  |  |
| --- | --- |
| ŠIFRA | PREVENTIVNA STOMATOLOŠKA ZAŠTITA |
| 00003 | Kratki kontrolni pregled |
| 01003 | Prvi stomatološki pregled |
| 47201 | Prvi stomatološki pregled predškolskog djeteta |
| 47302 | Prvi stomatološki pregled školskog djeteta |
| 45390 | Punjenje fisura na kutnjacima po zubu |
| 45320 | Topikalna aplikacija fluorida |
| 52356 | Jetkanje cakline |

*c – kurativna stomatološka zaštita djece do 18 godina*

|  |  |
| --- | --- |
| ŠIFRA | KURATIVNA STOMATOLOŠKA ZAŠTITA |
| 31006 | Očitavanje obične intraoralne snimke zuba |
| 31013 | Očitavanje ortopantomografske snimke zuba |
| 52301 | Ekstrakcija jednokorijenskog zuba |
| 52302 | Ekstrakcija višekorijenskog zuba |
| 52323 | Ispun jednoplošni kod školske djece |
| 52324 | Ispun dvoplošni kod školske djece |
| 52325 | Ispun troplošni kod školske djece do 18 god. (ili dograđivanje krune s obručem ili s dentinskim vijkom) |
| 52326 | Ispun jednoplošni kod predškolske djece |
| 52327 | Ispun dvoplošni kod predškolske djece |
| 52328 | Ispun troplošni kod predškolske djece (ili dogradnja traumatizirane krune zuba) |
| 52329 | Poliranje ispuna |
| 52356 | Jetkanje cakline |
| 52361 | Vitalna amputacija pulpe |
| 52370 | Vitalna ekstirpacija pulpe i punjenje korijenskog kanala po kanalu kod predškolskog djeteta |
| 52371 | Mortalna amputacija mliječnog zuba |
| 52372 | Vitalna ekstirpacija pulpe i punjenje korij. kanala po kanalu kod školske djece do 18 god. |
| 52373 | Liječenje gangrene i punjenje korij. kanala po kanalu kod predšk. djece |
| 52374 | Liječenje gangr. i punjenje korij. kanala po kanalu kod šk. djece do 18 g. |
| 52375 | Odstranjivanje starog neodgovar. punjenja i ponovno punjenje po kanalu |
| 91401 | Izdavanje liječničke potvrde |
| 91402 | Izdavanje liječničke ispričnice |

Standardni materijal:
– amalgamski ispun u području premolara i molara
– kompozitni ispuni u interkaninom sektoru 3-3
– fosfatno-cementni ili staklenojonomerni-cementni ispuni djeci do 18 godina

*d – stomatološko-protetska zaštita djece do 18 godina*

|  |  |  |
| --- | --- | --- |
| ŠIFRA | NAZIV POMAGALA\* | KOLIČINA  (po čeljusti) |
| 52332 | Lijevana nadogradnja | 2 |
| 52344 | Krunica metalna jednodjelna lijevana | 2 |
| 52342 | Fasetirana krunica | 2 |
| 93004 | Djelomična zubna proteza s bazom do 10 elem. akrilatna | 1 |
| 93005 | Djelomična zubna proteza s bazom preko 10 elem. akrilatna | 1 |
| 93080 | Reparatura proteze (prijelom i jedan elem.) | 1 |
| 93081 | Reparatura proteze s dva ili više elem. | 1 |

\* navedena stomatološko-protetska pomagala utvrđena su brojem
i rokom uporabe prema Pravilniku o ortopedskim i drugim pomagalima

*2. Osnovna stomatološka zaštita osiguranih osoba iznad18 godina

a – palijativna stomatološka zaštita iznad 18 godina*

|  |  |
| --- | --- |
| ŠIFRA | PALIJATIVNA STOMATOLOŠKA ZAŠTITA |
| 00003 | Prvi kratki stomatološki pregled (ili kratki kontrolni pregled) |
| 11601 | Konzultacija stomatologa |
| 45394 | Impregnacija ili zaštita zuba |
| 52304 | Liječenje rane (alveolitis-komplikacije post ex) |
| 52360 | Neizravno ili izravno prekrivanje pulpe |
| 52379 | Trajno cementiranje ili skidanje stare krunice |
| 52401 | Incizija parodontalnog apscesa |
| 52402 | Trepanacija pulpnog kanala |
| 52421 | Konzervativno liječenje teškog nicanja umnjaka |
| 52484 | Mjerenje stupnja klimavosti zuba po luku |
| 88941 | Zaustavljanje krvarenja nakon ekstrakcije zuba |
| 91001 | Propisivanje lijekova na recept ili izdavanje uputnice |
| 93002 | Prva pomoć (provizorij+lijek) |

*b – preventivna stomatološka zaštita osiguranih osoba iznad
18 godina*

|  |  |
| --- | --- |
| ŠIFRA | PREVENTIVNA STOMATOLOŠKA ZAŠTITA |
| 01003 | Prvi stomatološki pregled |
| 45201 | Odstranjivanje mekih i tvrdih zubnih naslaga |
| 45210 | Čišćenje zubnih lukova i poliranje |
| 45220 | Selektivno brušenje po zubu |
| 45221 | Spaljivanje papile ili džepova |
| 45222 | Liječenje desni po posjeti |

*c – kurativna stomatološka zaštita osiguranih osoba iznad 18
godina*

|  |  |
| --- | --- |
| ŠIFRA | KURATIVNA STOMATOLOŠKA ZAŠTITA |
| 00003 | Prvi kratki stomatološki pregled (ili kontrolni pregled) |
| 01003 | Prvi stomatološki pregled (status, anamneza, KEP, itd.) |
| 31006 | Očitavanje obične intraoralne snimke zuba |
| 31013 | Očitavanje ortopantomografske snimke zuba |
| 52301 | Ekstrakcija jednokorijenskog zuba |
| 52302 | Ekstrakcija višekorijenskog zuba |
| 52374 | Liječenje gangrene i punjenje kanala po kanalu |
| 52375 | Odstranjivanje staroga neodgovarajućeg punjenja i po­novno punjenje |
| 52388 | Mortalna ekstirpacija i punjenje kanala po kanalu |
| 52372 | Vitalna ekstirpacija i punjenje kanala po kanalu |
| 88910 | Površinsku anesteziju |
| 88911 | Lokalna infiltracijska anestezija odnosno provodna anestezija |
| 52320 | Ispun jednoplošni |
| 52321 | Ispun dvoplošni |
| 52322 | Ispun troplošni |
| 52329 | Poliranje ispuna |
| 52356 | Jetkanje cakline |

*Napomena*: Standardni materijal za ispune:
– amalgamski ispuni u području premolara i molara
– kompozitni ispuni u interkaninom sektoru 3-3
– staklenojonomerni-cementi u interkaninom sektoru

*d – stomatološko-protetska zaštita osiguranih osoba iznad 18 godina (pomagalo
participira osiguranik u skladu sa Zakonom i ostalim aktima Zavoda)*

|  |  |  |  |
| --- | --- | --- | --- |
| ŠIFRA | NAZIV POMAGALA\* | KOLIČINA (po čeljusti) 18 – 65 god. | KOLIČINA (po čeljusti) iznad 65 god. |
| 52332 | Lijevana nadogradnja | 2 | 2 |
| 52344 | Krunica metalna jednodjelna lijevana | 2 | 2 |
| 52342 | Fasetirana krunica | 2 | 2 |
| 52359\*\* | Modificirana fasetirana krunica | 2 | 2 |
| 52369\*\* | Modificirana krunica jednodijelna lijevana | 2 | 2 |
| 93004 | Djelomična zubna proteza s bazom do 10 elem. akrilatna | 1 | 1 |
| 93005 | Djelomična zubna proteza s bazom preko 10 elem. akrilatna | 1 | 1 |
| 93006 | Metalna lijevana proteza djelomična | 1 | 1 |
| 93008 | Totalna zubna proteza – akrilatna | 1 | 1 |
| 93007\*\* | Totalna zubna proteza s metalnom bazom | 1 | 1 |
| 93014 | Podlaganje totalne proteze | 1 | 1 |
| 93080 | Reparatura proteze (prijelom i jedan elem.) | 1 | 1 |
| 93081 | Reparatura proteze s dva ili više elem. | 1 | 1 |

\* navedena stomatološko-protetska pomagala utvrđena su brojem
i rokom uporabe prema Pravilniku o ortopedskim i drugim pomagalima
\*\* pravo na izradu navedenih stomatološko-protetskih pomagala u primarnoj
(polivalentnoj) stomatološkoj zdravstvenoj zaštiti ima samo specijalist
stomatološke protetike, prema medicinskim indikacijama/uvjetima za ostvarivanje
prava na pomagalo iz Popisa stomatoloških pomagala koji je sastavni dio
Pravilnika o ortopedskim i drugim pomagalima.

Članak 19.

Standardni broj recepata i uputnica po osiguranoj osobi i djelatnostima utvrđen
je kako slijedi:

|  |  |  |  |
| --- | --- | --- | --- |
| Zdravstvene djelatnosti | | Recepti | Uputnice |
| 1. | Opća/obiteljska medicina | 8 | 3 |
| 2. | Zdravstvena zaštita predškolske djece | 8 | 3 |
| 3. | Stomatološka zdravstvena zaštita (polivalentna) | 0,16 | 0,30 |
| 4. | Zdravstvena zaštita žena | 0,75 | 0,75 |
| 5. | Higijensko-epidemiološka zdravstvena zaštita | – | 0,01 |
| 6. | Preventivno-odgojne mjere za zdravstvenu zaštitu školske djece i studenata | – | 0,1 |
| 7. | Hitna medicinska pomoć | 0,06 | 0,06 |

*2. Zdravstvena zaštita na sekundarnoj i tercijarnoj razini*
Članak 20.

Zdravstvenu zaštitu u djelatnostima na sekundarnoj razini u smislu ovog
Pravilnika provode klinički bolnički centri, kliničke bolnice, klinike, opće
bolnice, specijalne bolnice i poliklinike čiji su osnivači Republika Hrvatska,
županija, odnosno Grad Zagreb i iznimno domovi zdravlja, privatne poliklinike,
privatni zdravstveni radnici, ugovorni privatni zdravstveni radnici
specijalisti, te zdravstvene ustanove i privatni zdravstveni radnici više i
srednje stručne spreme koji obavljaju djelatnosti fizikalne terapije u kući
bolesnika koji su u mreži.

Članak 21.

Zdravstvenu zaštitu u djelatnostima na tercijarnoj razini u smislu ovog
Pravilnika provode državni zdravstveni zavodi, klinike, kliničke bolnice i
klinički bolnički centri koji su u mreži.

Članak 22.

Standard u specijalističko-konzilijarnoj zdravstvenoj zaštiti, odnosno
specijalističkoj dijagnostici utvrđen je kadrovskim i vremenskim normativima iz
Popisa postupaka, a iskazuje se po djelat­nostima specijalističko-konzilijarne,
odnosno dijagnostičke zdravstvene zaštite.

Članak 23.

Standardi i normativi zdravstvene zaštite iz obveznoga zdravstvenog osiguranja
na sekundarnoj i tercijarnoj razini zdravstvene djelatnosti utvrđeni su u skladu
s mrežom, a prema:
– popisu djelatnosti specijalističko-konzilijarne zdravstvene zaštite i
specijalističke dijagnostike i standardnom broju osiguranih osoba po timu
– prosječnom broju dana bolničkog liječenja osiguranih osoba oboljelih od
akutnih bolesti, osiguranih osoba oboljelih od subakutnih bolesti, osiguranih
osoba oboljelih od kroničnih bolesti i bolesnika oboljelih od akutnih i
kroničnih bolesti.

Članak 24.

Standard u djelatnostima specijalističko-konzilijarne zdravstvene zaštite i
specijalističke dijagnostike i standardni broj osiguranih osoba po
specijalističkom timu utvrđeni su kako slijedi:

|  |  |  |
| --- | --- | --- |
| Red. Broj | Naziv djelatnosti | Standardni broj  osiguranih  osoba/spec. tim |
| 1. | Interna medicina | 18.000 |
| 2. | Infektologija\* | 180.000 |
| 3. | Onkologija i radioterapija\* | 120.000 |
| 4. | Pedijatrija\* | 12.0001 |
| 5. | Neurologija | 70.000 |
| 6. | Psihijatrija | 30.000 |
| 7. | Dermatologija i venerologija | 70.000 |
| 8. | Fizikalna medicina i rehabilitacija\*\* | 35.000 |
| 9. | Opća kirurgija | 60.000 |
| 10. | Dječja kirurgija\*/\*\*\* | 115.0001 |
| 11. | Neurokirurgija\*/\*\*\* | 350.000 |
| 12. | Maksilofacijalna kirurgija \*/\*\*\* | 600.000 |
| 13. | Urologija | 90.000 |
| 14. | Ortopedija | 80.000 |
| 15. | Ginekologija i opstetricija\* | 25.0002 |
| 16. | Otorinolaringologija | 60.000 |
| 17. | Oftalmologija | 35.000 |
| 18. | Anesteziologija, reanimatologija i intenziv­no liječenje\* | 100.000 |
| 19. | Radiologija | 30.000 |
| 20. | Transfuzijska medicina\* | 100.000 |
| 21. | Medicinska mikrobiologija s parazitologijom | 70.000 |
| 22. | Nuklearna medicina (radioizotopna dijagnostika)\*/\*\*\* | 150.000 |
| 23. | Klinička citologija | 70.000 |
| 24. | Medicinska biokemija | 70.000 |
| 25. | Patohistološka dijagnostika\* | 250.000 |
| 26. | Fizikalna terapija u kući bolesnika | 15.000 |
| 27. | Stomatološka protetika | 150.000 |
| 28. | Ortodoncija | 8.0001 |
| 29. | Dentalna patologija i endodoncija\*\*\* | 450.000 |
| 30. | Oralna patologija\*\*\* | 450.000 |
| 31. | Parodontologija\*\*\* | 450.000 |
| 32. | Oralna kirurgija | 200.000 |

\* ugovara se samo pri bolničkim zdravstvenim ustanovama i
državnim zavodima
\*\* kadrovski normativ standardnog tima 1 dr. spec., 1 med. sestra/med. tehničar,
5 fizioterapeuta
\*\*\* ugovara se na regionalnoj razini kao i u ustanovama koje su do sada
ugovarale te djelatnosti
1odnosi se na osigurane osobe Zavoda do 18 godina starosti
2odnosi se na osigurane osobe Zavoda-žene osobe starije od 15 godina

Članak 25.

Standard u bolničkoj zdravstvenoj zaštiti iskazuje se po dje­latnostima, a
prema:
– potrebnom broju postelja za liječenje bolesnika oboljelih od akutnih,
subakutnih i kroničnih bolesti u skladu s mrežom
– prosječnom broju dana bolničkog liječenja
– epidemiološkim pokazateljima u odnosu na postojeću patologiju
– kadrovskim i vremenskim normativima iz Popisa postupaka
Standard za anesteziologiju i reanimatologiju sa središnjom jedinicom
intenzivnog liječenja je do 3% od ukupnog broja postelja za opće bolnice, a do
5% od ukupnog broja postelja za kliničke bolnice.
Broj postelja utvrđen na način propisan stavkom 2. ovog članka u pravilu se
raspoređuje u omjeru 1/3 postelja od broja postelja internističke grupe
djelatnosti, a 2/3 postelja od broja postelja kirurške grupe djelatnosti, a
iznimno se raspoređuje ovisno o strukturi djelatnosti unutar bolničke ustanove.

Članak 26.

Standard u bolničkoj zdravstvenoj zaštiti za prosječan broj dana bolničkog
liječenja iskazan je po djelatnostima i stanjima kako slijedi:

*a) liječenje bolesnika oboljelih od akutnih bolesti*

|  |  |  |
| --- | --- | --- |
| Redni broj | Naziv djelatnosti | Prosječan broj dana bolničkog liječenja |
| 1. | Interna medicina | 10 |
| 2. | Infektologija | 9 |
| 3. | Onkologija i radioterapija | 10 |
| 4. | Pedijatrija | 8 |
| 5. | Neurologija | 10 |
| 6. | Psihijatrija | 16 |
| 7. | Dermatologija i venerologija | 10 |
| 8. | Fizikalna medicina i rehabilitacija | 10 |
| 9. | Opća kirurgija | 8 |
| 10. | Dječja kirurgija | 8 |
| 11. | Neurokirurgija | 9 |
| 12. | Maksilofacijalna kirurgija | 8 |
| 13. | Urologija | 8 |
| 14. | Ortopedija | 9 |
| 15. | Ginekologija i opstetricija | 7 |
| 16. | Otorinolaringologija | 6 |
| 17. | Oftalmologija | 6 |
| 18. | Anesteziologija i reanimatologija sa središnjom jedinicom intenzivnog liječenja | 4 |

*b) liječenje bolesnika oboljelih od subakutnih bolesti*

|  |  |  |
| --- | --- | --- |
| Redni broj | Naziv djelatnosti | Prosječan broj dana bolničkog liječenja |
| 1. | Produženo liječenje | 30 |

*c) liječenje bolesnika oboljelih od kroničnih bolesti*

|  |  |  |
| --- | --- | --- |
| Redni broj | Naziv djelatnosti | Prosječan broj dana bolničkog liječenja |
| 1. | Kronične duševne bolesti | 60 |
| 2. | Kronične plućne bolesti | 30 |
| 3. | Kronične dječje bolesti | 30 |

*d) liječenje bolesnika oboljelih od akutnih i kroničnih
bolesti*

|  |  |  |
| --- | --- | --- |
| Redni broj | Naziv djelatnosti | Prosječan broj dana bolničkog liječenja |
| 1. | Fizikalna medicina i rehabilitacija u specijalnim bolnicama i lječilištima | 21 |

*3. Zdravstvena zaštita na razini zdravstvenih zavoda*
Članak 27.

U skladu s odredbama ovog Pravilnika zdravstvenu zaštitu na primarnoj,
sekundarnoj i tercijarnoj razini provode državni zdravstveni zavodi, županijski
zavodi za javno zdravstvo i Zavod za javno zdravstvo Grada Zagreba.

IV. ZAVRŠNE ODREDBE

Članak 28.

Novčana vrijednost standarda iz članka 5. stavka 1. ovog Pravilnika utvrđivat će
se posebno za svaku kalendarsku godinu u ukupnom godišnjem iznosu za pojedino
pravo na zdravstvenu zaštitu iz obveznoga zdravstvenog osiguranja na način i u
visini utvrđenoj Zakonom, Zakonom o zdravstvenoj zaštiti, posebnim propisima i
općim aktima Zavoda, a rasporedit će se na osnovi Državnog proračuna Republike
Hrvatske za tu godinu.

Članak 29.

Standardi i normativi za djelatnost hitne medicinske pomoći primjenjuju se
privremeno do donošenja propisa ministra nadležnog za zdravstvo u skladu s
odredbama članka 77. stavaku 3. i 78. Zakona o zdravstvenoj zaštiti.

Članak 30.

Danom stupanja na snagu ovog Pravilnika prestaje vrijediti Pravilnik o
standardima i normativima prava na zdravstvenu zaštitu iz obveznog zdravstvenog
osiguranja za 2006. godinu (»Narodne novine« broj 155/05. i 120/06.).

Članak 31.

Ovaj Pravilnik stupa na snagu danom objave u »Narodnim novinama«, a primjenjuje
se od 1. siječnja 2007. godine.

Klasa: 025-04/06-01/406
Urbroj: 338-01-01-06-1
Zagreb, 20. prosinca 2006.

Predsjednik
Upravnog vijeća Hrvatskog zavoda
za zdravstveno osiguranje
**prim.
Stjepan Bačić, dr. med**., v. r.

Pravilnik, NN 142/2006-3233
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)